Ober war-dro un nebeud saout brizh-du am eus er gêr c'hoazh hag e oan bet krog da sevel ne' 'baoe ur pennad zo. Prenet 'moa div pe deir ha, 'benn ar fin, on 'n 'm gavet da sevel ur vandennad hag em eus bet graet koñkourioù ganto ivez, evel 'm eus graet gant kezeg a-raok. Ar pezh a blij din eo mont d'ober koad. Kaout  doujañs evit an natur, pas diskar tout ar pezh a zo war ur c'harzh, met dalcher 'nezhi, darc'hel an natur, diskar koad, mont da brepariñ koad 'vit ar goañv. Dibab koad evit ober meubl... 'N em okupiñ eus tammoù treoù, treoù 'm eus bet miret du-mañ ivez hag a zo chomet a-gostez pell zo hag a dremenan en o c'hichen, evit lâret kazimant bemdez, hag e ve'an ' soñjal. " Sell amañ zo ur pres e-kichen. Hemañ 'oa poent ingaliñ 'ne'hañ "'M eus ket amzer d'ober. Marteze 'vo graet, marteze ne vo ket. Sell aze penas  eo... Ha mont da welet kalz a dud, mignoned hag em mefe c'hoant da dremen ur pennad amzer gante ha 'm eus ket amzer d'ober. Sell aze 'pezh 'vije plijet din ober.